CELEX: 32003D0390
Language: el
Date: 2003-05-23 00:00:00
Title: 2003/390/ΕΚ: Απόφαση της Επιτροπής, της 23ης Μαΐου 2003, για καθορισμό ειδικών όρων για τη διάθεση στην αγορά των ειδών των ζώων υδατοκαλλιέργειας και των προϊόντων τους που δεν θεωρούνται ευπαθή όσον αφορά ορισμένες νόσους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1641]

Avis juridique important

|

32003D0390

2003/390/ΕΚ: Απόφαση της Επιτροπής, της 23ης Μαΐου 2003, για καθορισμό ειδικών όρων για τη διάθεση στην αγορά των ειδών των ζώων υδατοκαλλιέργειας και των προϊόντων τους που δεν θεωρούνται ευπαθή όσον αφορά ορισμένες νόσους (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1641]  

Επίσημη Εφημερίδα αριθ. L 135 της 03/06/2003 σ. 0019 - 0024

Απόφαση της Επιτροπήςτης 23ης Μαΐου 2003για καθορισμό ειδικών όρων για τη διάθεση στην αγορά των ειδών των ζώων υδατοκαλλιέργειας και των προϊόντων τους που δεν θεωρούνται ευπαθή όσον αφορά ορισμένες νόσους[κοινοποιηθείσα υπό τον αριθμό Ε(2003) 1641](Κείμενο που παρουσιάζει ενδιαφέρον για τον ΕΟΧ)(2003/390/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφος 3, το άρθρο 14 παράγραφοι 1 και 3 και το άρθρο 14 παράγραφος 4 δεύτερο εδάφιο,Εκτιμώντας τα ακόλουθα:(1) Η οδηγία 91/67/ΕΟΚ αναφέρει τις απαιτήσεις και τις διατάξεις για τον καθορισμό των ενδεδειγμένων όρων για τη διάθεση στην αγορά σε ζώνες και εκμεταλλεύσεις ιχθυοκαλλιέργειας, με εγκεκριμένο πρόγραμμα ή καθεστώς, ζωντανών εκτρεφόμενων ιχθύων, μαλακίων και καρκινοειδών, των αυγών τους και των γαμετών που δεν ανήκουν στα ευπαθή είδη τα οποία αναφέρονται στο παράρτημα A στήλη 2 κατάλογος II της οδηγίας αυτής.(2) Η οδηγία 91/67/ΕΚ προβλέπει παρέκκλιση από τις απαιτήσεις αυτές για τα είδη που δεν είναι φορείς των σχετικών νόσων, δηλαδή εφόσον αποδειχθεί ότι δεν πραγματοποιείται παθητική μετάδοση των νόσων αυτών όταν τα ζώα υδατοκαλλιέργειας, τα αυγά τους ή οι γαμέτες που δεν ανήκουν στα ευπαθή είδη μετακινούνται από μη εγκεκριμένη ζώνη σε εγκεκριμένη ζώνη. Η οδηγία προβλέπει επίσης την κατάρτιση καταλόγου των ζώων υδατοκαλλιέργειας στα οποία πρόκειται να εφαρμοστεί η παρέκκλιση αυτή.(3) Υπάρχουν επαρκείς αποδείξεις ότι ορισμένα είδη μαλακίων δεν είναι ευπαθή και δεν μεταδίδουν παθητικά τη βοναμίωση (Bonamia ostreae) και τη μαρτειλίωση (Marteilia refringens). Συνεπώς, τα μαλάκια αυτά μπορούν να συμπεριληφθούν στον κατάλογο.(4) Η οδηγία 91/67/ΕΟΚ προβλέπει ότι οι ζωντανοί εκτρεφόμενοι ιχθύες και τα μαλάκια πρέπει να συνοδεύονται από έγγραφα μεταφοράς όταν εισέρχονται σε ζώνες και εκμεταλλεύσεις ιχθυοκαλλιέργειας με εγκεκριμένο πρόγραμμα ή καθεστώς. Η απόφαση 93/22/ΕΟΚ της Επιτροπής, της 11ης Δεκεμβρίου 1992, για τον καθορισμό των υποδειγμάτων των εγγράφων μεταφοράς που προβλέπονται στο άρθρο 14 της οδηγίας 91/67/ΕΟΚ του Συμβουλίου(3), καταρτίζει τα εν λόγω υποδείγματα των εγγράφων μεταφοράς. Για λόγους σαφήνειας, το υπόδειγμα των εγγράφων μεταφοράς πρέπει να ενημερωθεί και η απόφαση 93/22/ΕΟΚ πρέπει να αντικατασταθεί από την παρούσα απόφαση.(5) Η οδηγία 91/67/ΕΟΚ προβλέπει ότι η διάθεση στην αγορά μαλακίων που αναφέρονται στο παράρτημα A στήλη 2 κατάλογος II της οδηγίας αυτής πρέπει να υπόκειται σε συμπληρωματικές εγγυήσεις, συμπεριλαμβανομένων εγγυήσεων που αφορούν την καταγωγή των μαλακίων. Η εφαρμογή των εγγυήσεων αυτών προκαλεί δυσκολίες στην προμήθεια των μαλακίων. Συνεπώς, η απόφαση 93/55/ΕΟΚ της Επιτροπής(4), όπως τροποποιήθηκε από την απόφαση 93/169/ΕΟΚ(5), τροποποιεί τις εγγυήσεις για την εισαγωγή μαλακίων σε ζώνες στις οποίες έχει εγκριθεί πρόγραμμα για την απόδειξη της απαλλαγής από την Bonamia ostreae και την Marteilia refringens. Οι διατάξεις της απόφασης 93/55/ΕΟΚ πρέπει να ενημερωθούν και για λόγους σαφήνειας να αντικατασταθούν από τις διατάξεις της παρούσας απόφασης.(6) Η παρούσα απόφαση λαμβάνει υπόψη τα νέα επιστημονικά στοιχεία και τις συστάσεις του Διεθνούς Γραφείου Επιζωοτιών (ΔΓΕ).(7) Η παρούσα απόφαση εφαρμόζεται με την επιφύλαξη των απαιτήσεων υγειονομικής πιστοποίησης και συνεπώς, το υπόδειγμα του εγγράφου δεν πρέπει να απαιτείται όταν τα ζώα υδατοκαλλιέργειας τα αυγά τους και οι γαμέτες τίθενται στην αγορά απευθείας για ανθρώπινη κατανάλωση.(8) Πρέπει να προβλεφθεί επαρκής χρονική περίοδος για την εφαρμογή των εν λόγω νέων απαιτήσεων πιστοποίησης.(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Πεδίο εφαρμογής και θέμα1. Η παρούσα απόφαση ορίζει:α) τους υγειονομικούς όρους για τη διάθεση στην αγορά ζώων υδατοκαλλιέργειας των αυγών τους και των γαμετών τα οποία δεν είναι ευπαθή στις νόσους που αναφέρονται στο παράρτημα A στήλη 1 κατάλογος II της οδηγίας 91/67/ΕΟΚ, σε ζώνες και εκμεταλλεύσεις ιχθυοκαλλιέργειας με εγκεκριμένο πρόγραμμα ή καθεστώς·β) το υπόδειγμα του εγγράφου μεταφοράς που προβλέπεται στο άρθρο 14 παράγραφοι 1 και 3 της οδηγίας 91/67/ΕΟΚ καιγ) τον κατάλογο των ειδών των ζώων υδατοκαλλιέργειας στα οποία εφαρμόζεται η παρέκκλιση που προβλέπεται στο άρθρο 14 παράγραφος 4 πρώτο εδάφιο.2. Η παρούσα απόφαση δεν εφαρμόζεται όταν τα ζώα υδατοκαλλιέργειας τα αυγά τους και οι γαμέτες, που αναφέρονται στην παράγραφο 1, διατίθενται στην αγορά απευθείας για ανθρώπινη κατανάλωση.Άρθρο 2Για τους σκοπούς της παρούσας απόφασης, εφαρμόζονται οι ορισμοί του άρθρου 2 της οδηγίας 91/67/ΕΟΚ, του άρθρου 2 της οδηγίας 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών(6), όπως τροποποιήθηκε τελευταία από την απόφαση 2001/288/ΕΚ της Επιτροπής(7), και του άρθρου 2 της οδηγίας 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων(8), όπως τροποποιήθηκε τελευταία από την απόφαση 2003/83/ΕΚ της Επιτροπής(9).Άρθρο 3Έγγραφα μεταφοράςΌταν εισέρχονται σε ζώνες και εκμεταλλεύσεις ιχθυοκαλλιέργειας, με εγκεκριμένο πρόγραμμα ή καθεστώς, όλα τα ζώα υδατοκαλλιέργειας που καλύπτονται από την παρούσα απόφαση, τα αυγά τους και οι γαμέτες πρέπει να συνοδεύονται από έγγραφο μεταφοράς και να πληρούν τις απαιτήσεις που αναφέρονται στο υπόδειγμα του εγγράφου μεταφοράς το οποίο ορίζεται στο παράρτημα I, λαμβανομένων υπόψη των επεξηγηματικών σημειώσεων του παραρτήματος II.Άρθρο 4Είδη που δεν είναι φορείςΣύμφωνα με το άρθρο 14 παράγραφος 4 δεύτερο εδάφιο της οδηγίας 91/67/ΕΟΚ, το παράρτημα III της απόφασης αυτής ορίζει τον κατάλογο των ζώων υδατοκαλλιέργειας στα οποία εφαρμόζεται η παρέκκλιση που αναφέρεται στο πρώτο εδάφιο.Άρθρο 5ΚατάργησηΟι αποφάσεις 93/22/ΕΟΚ και 93/55/ΕΟΚ καταργούνται. Οι αναφορές στις αποφάσεις αυτές θεωρούνται ως αναφορές στην παρούσα απόφαση.Άρθρο 6ΕφαρμογήΗ παρούσα απόφαση αρχίζει να ισχύει από τις 2 Αυγούστου 2003.Άρθρο 7Η παρούσα απόφαση απευθύνεται στα κράτη μέλη.Βρυξέλλες, 23 Μαΐου 2003.Για την ΕπιτροπήDavid ByrneΜέλος της Επιτροπής(1) ΕΕ L 46 της 19.2.1991, σ. 1.(2) ΕΕ L 189 της 3.7.1998, σ. 12.(3) ΕΕ L 16 της 25.1.1993, σ. 8.(4) ΕΕ L 14 της 22.1.1993, σ. 24.(5) ΕΕ L 71 της 24.3.1993, σ. 16.(6) ΕΕ L 175 της 19.7.1993, σ. 23.(7) ΕΕ L 99 της 10.4.2001, σ. 11.(8) ΕΕ L 332 της 30.12.1995, σ. 33.(9) ΕΕ L 32 της 7.2.2003, σ. 13.ΠΑΡΑΡΤΗΜΑ I>PIC FILE= "L_2003135EL.002102.TIF">>PIC FILE= "L_2003135EL.002201.TIF">>PIC FILE= "L_2003135EL.002301.TIF">ΠΑΡΑΡΤΗΜΑ IIΕπεξηγηματικές σημειώσεις για τα έγγραφα μεταφοράς και τη σήμανσηα) Τα έγγραφα μεταφοράς εκδίδονται από τις αρμόδιες αρχές του κράτους μέλους καταγωγής, με βάση το υπόδειγμα που περιλαμβάνεται στο παράρτημα I της παρούσας απόφασης, λαμβανομένων υπόψη των ειδών της αποστολής και του καθεστώτος του τόπου προορισμού.β) Το πρωτότυπο κάθε εγγράφου μεταφοράς αποτελείται από μία σελίδα, διπλής όψεως ή όταν απαιτούνται περισσότερες από μία σελίδες πρέπει να είναι τέτοιας μορφής ώστε να αποτελούν αναπόσπαστο και αδιαίρετο τμήμα του συνόλου.Πρέπει σε κάθε σελίδα επάνω δεξιά να αναφέρεται η λέξη "πρωτότυπο" και ο ειδικός κωδικός αριθμός που εκδίδει η αρμόδια αρχή. Όλες οι σελίδες του εγγράφου μεταφοράς είναι αριθμημένες - (αριθμός σελίδας) του (συνολικού αριθμού σελίδων).γ) Το πρωτότυπο του εγγράφου μεταφοράς και οι ετικέτες που αναφέρονται στο υπόδειγμα του εγγράφου μεταφοράς πρέπει να συνταχθούν τουλάχιστον σε μία από τις επίσημες γλώσσες του κράτους μέλους προορισμού. Ωστόσο, τα κράτη μέλη μπορούν να επιτρέψουν τη σύνταξη του κειμένου σε άλλες γλώσσες που συνοδεύονται από επίσημη μετάφραση, εφόσον είναι αναγκαίο.δ) Το πρωτότυπο του εγγράφου μεταφοράς πρέπει να συμπληρωθεί κατά την ημέρα της φόρτωσης της αποστολής, να φέρει επίσημη σφραγίδα και να έχει υπογραφεί από επίσημο επιθεωρητή που ορίστηκε από την αρμόδια αρχή. Με τον τρόπο αυτό, η αρμόδια αρχή του κράτους μέλους καταγωγής εξασφαλίζει ότι πληρούνται οι όροι πιστοποίησης που είναι ισοδύναμοι με εκείνους που αναφέρονται στην οδηγία 96/93/ΕΚ του Συμβουλίου (ΕΕ L 13 της 16.1.1997, σ. 28).Η σφραγίδα, εκτός αν είναι ανάγλυφα εκτυπωμένη, και η υπογραφή πρέπει να είναι διαφορετικού χρώματος από εκείνο της εκτύπωσης.ε) Εάν για λόγους ταυτοποίησης στοιχείων της αποστολής, επισυνάπτονται συμπληρωματικές σελίδες στο έγγραφο μεταφοράς, οι σελίδες αυτές θεωρείται ότι αποτελούν μέρος του πρωτοτύπου και φέρουν υπογραφή και σφραγίδα από τον επίσημο επιθεωρητή σε κάθε σελίδα.στ) Το πρωτότυπο του εγγράφου μεταφοράς πρέπει να συνοδεύει την αποστολή μέχρι να φτάσει στον τόπο προορισμού.ζ) Το έγγραφο μεταφοράς ισχύει για δέκα ημέρες από την ημερομηνία έκδοσής του. Στην περίπτωση μεταφοράς με πλοίο, η διάρκεια ισχύος παρατείνεται κατά τη χρονική περίοδο της μεταφοράς με το πλοίο.η) Τα υδρόβια ζώα, τα αυγά τους και οι γαμέτες δεν πρέπει να μεταφέρονται μαζί με άλλα υδρόβια ζώα ή τα αυγά τους και τις γαμέτες τα οποία βρίσκονται σε υποδεέστερη υγειονομική κατάσταση. Επιπλέον, δεν πρέπει να μεταφέρονται υπό οποιουσδήποτε άλλους όρους οι οποίοι μεταβάλουν την υγειονομική κατάστασή τους.ΠΑΡΑΡΤΗΜΑ IIIΚατάλογος των ειδών των ζώων υδατοκαλλιέργειας που δεν θεωρούνται ευπαθή ούτε υπεύθυνα για τη μετάδοση ορισμένων νόσων>ΘΕΣΗ ΠΙΝΑΚΑ>